


SELETUSKIRI
Narva Linnavolikogu otsuse „Narva Linnavolikogu 26.03.2015 määruse nr 9
„Aiandusühistutele rahalise toetuse väljamaksmise kord“ muutmine“ eelnõu juurde


Narva Linnavolikogu 26.03.2015 määruse nr 9 „Aiandusühistutele rahalise toetuse väljamaksmise kord“ (edaspidi ka määrus) muutmise ettepaneku tegid Narva Linnavolikogu transpordi komisjon ja ühistute komisjon oma 10.03.2020 ühiskoosolekul. 

1) Määruse § 3 lõige 1 muudetakse ja sõnastatakse järgmiselt: 
„(1) Toetust võib taotleda Narva linna haldusterritooriumil asuv aiandusühistu, samuti AIANDUSÜHISTU ENERGEETIK-2 ja AIANDUSÜHISTU ZARJA, kellel puudub maksuvõlgnevus“.

Määruse muutmise selgitus:
Narva Linnavolikogu 30.01.2020 määrusega nr 4 „Narva Linnavolikogu 26.03.2015 määruse nr 9 „Aiandusühistutele rahalise toetuse väljamaksmise kord“ muutmine“ tehti muu hulgas määruse § 3 lg 1 muudatus, mille alusel võib lisaks Narva linna haldusterritooriumil asuvatele aiandusühistutele toetust taotleda ka Vaivara valla territooriumil asuv aiandusühistu ENERGEETIK-2, kuna aiandusühistu liikmed on enamuses Narva linna elanikud. 
11.02.2020 laekus avaldus AÜ-lt ZARJA, milles palutakse lülitada ka AÜ ZARJA toetuse taotlejate nimekirja, kuna aiandusühistu asub Vaivara valla territooriumil AÜ ENERGEETIK-2 kõrval ja aiandusühistu liikmed on ka enamuses Narva linna elanikud. 
Vaivara vald ei toeta aiandusühistut ZARJA, põhjendades seda sellega, et aiandusühistu ZARJA liikmed ei ole Vaivara valla elanikud ja maksumaksjad. Samal ajal peab AÜ ZARJA omal kulul korda tegema elektrivarustuse, tuletõrje süsteemi, remontima teed jne. Sellest tulenevalt palub AÜ ZARJA teha Narva Linnavolikogu 26.03.2015 määruses nr 9 „Aiandusühistutele rahalise toetuse väljamaksmise kord“ vastavasisuline muudatus.
Küsimus oli arutusel Narva Linnavolikogu transpordi komisjoni ja ühistute komisjoni 10.03.2020 ühiskoosolekul, kus otsustati 
1) [bookmark: _GoBack]Teha Narva Linnavolikogu 26.03.2015 määruse nr 9 „Aiandusühistutele rahalise toetuse väljamaksmise kord“ muudatusettepanek – muuta § 3 lg 1 ja sõnastada järgmiselt: „Toetust võib taotleda Narva linna haldusterritooriumil asuv aiandusühistu, sh aiandusühistu Energeetik-2 ja aiandusühistu Zarja, kellel puudub maamaksuvõlgnevus“.
2) Teha Narva Linnavalitsusele ülesandeks valmistada ette vastav eelnõu.  

